

**OBČINA RADLJE OB DRAVI**

Mariborska cesta 7, 2360 Radlje ob Dravi

Številka: 6103-0002/2024

Datum: 23. 05. 2024

Na podlagi Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP), Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) ter Pravilnika o vrednotenju kulturnih programov na področju ljubiteljskih kulturnih dejavnosti v Občini Radlje ob Dravi (MUV, štev. 2/2017, 7/2018, 10/2021 in 8/2024), Občina Radlje ob Dravi objavlja

**J A V N I P O Z I V**

**za** **sofinanciranje** **založništva, nakupa opreme in prevozov v Občini Radlje ob Dravi za leto 2024, v okvirni višini 5.320,23 €**

1. **Naročnik javnega poziva:**

Občina Radlje ob Dravi, Mariborska cesta 7, Radlje ob Dravi .

1. **Predmet poziva:**

Predmet poziva je sofinanciranje založništva, nakup opreme ter prevozi.

1. **Osnovna razpisna področja**

Sofinanciranje založništva, nakup opreme kulturnim društvom ter prevoz na dogodke, ki delujejo v javnem interesu na področju ljubiteljske kulture, upravičeni so stroški založništva, nakupa opreme ter prevoza na prireditve za izvajanje osnovne dejavnosti prijavitelja. V okviru založništva gre za izdajo avtorske knjige, kronike, pesniške zbirke, fotografske, likovne oz. umetniške zbirke; V okviru nakupa opreme se sofinancira oprema, ki je nujna za izvedbo nastopov. V okviru prevozov se sofinancira prevoz na razne prireditve, strokovne ekskurzije, ki se jih društva pri izvajanju dejavnosti udeležujejo.

1. **Splošni pogoji za sodelovanje na pozivu:**

Vloge na poziv Občine Radlje ob Dravi lahko predložijo izvajalci, ki izpolnjujejo naslednje pogoje, da:

* trajneje, vsaj že eno leto delujejo na razpisnem področju;
* so registrirani za opravljanje kulturno-umetniških dejavnosti ter posredovanje kulturnih dobrin v Sloveniji in sicer na območju občine Radlje ob Dravi;
* zagotavljajo dostopnost programskih sklopov in programskih enot javnosti in medijem;
* da so registrirani v skladu z Zakonom o društvih,
* da imajo materialne, prostorske, kadrovske in organizacijske pogoje za uresničevanje načrtovanih dejavnosti,
* da imajo urejeno evidenco o članstvu,
* da imajo organizirano redno dejavnost, za katero so registrirani in o tem vodijo evidenco;
* da sodelujejo na prireditvah ob občinskem prazniku oz. najmanj dveh prireditvah, katerih organizator je Občina Radlje ob Dravi, v kolikor so s strani Občine Radlje ob Dravi pozvana;

1. **Izpolnjevanje razpisnih pogojev:**

Izpolnjevanje pogojev ugotavlja Komisija za kulturo.

Komisija za odpiranje vlog bo predlagala zavržbo vlog neupravičenih oseb, ki ne izpolnjujejo razpisnih pogojev.

**6. Okvirna** **vrednost** vseh razpoložljivih sredstev, namenjenih za predmet poziva, in sicer za založništvo, nakup opreme in prevoze v Občini Radlje ob Dravi za leto 2024 znaša do 5.320,23 €.

**7. Merila in kriteriji za izbor:**

Vloge se obravnavajo glede na priložen predračun do porabe sredstev po vrsti prispetja. V primeru istočasno oddanih vlog se upoštevajo spodnji kriteriji.

Kriterij: število možnih točk

Število let delovanja društva:

• Do 5 let : 5

• Do 10 let: 10

• Do 20 let: 15

• Več kot 20 let: 20

Število aktivnih članov v društvu:

• Do 50 članov: 0

• 50-75 članov: 5

• Več kot 75 članov: 10

Število izvedenih vaj na leto (trajanje vaje najmanj 45 minut)

• Do 50 vaj: 5

• Od 50 do 80 vaj: 10

• Več kot 80 vaj: 15

Zagotovljena sredstva:

• 2/3 lastnih sofinancerskih sredstev: 5

• Več kot 2/3 lastnih sofinancerskih sredstev: 10

Dosežki na tekmovanjih v zadnjih petih letih:

• 3. mesto: 10

• 2. mesto: 20

• 1. mesto: 30

Dodeljena proračunska sredstva morajo biti porabljena v proračunskem letu 2024.

**8. Razpisni rok:**

Poziv se prične 28.5.2024 in traja do razdelitve sredstev, vendar največ do 30. 10. 2024.

**9. Razpisna dokumentacija obsega:**

* besedilo javnega poziva,
* navodila izvajalcem programov oziroma projektov za izdelavo prijave,
* pogoje, ki jih morajo izpolnjevati izvajalci, in izločitvene faktorje,
* kriterije in merila za izbor,
* navedbo dokumentov, ki jih mora prijavitelj priložiti k prijavi,
* navedbo organa, ki z odločbo odloči o dodelitvi sredstev, in organa, ki odloča o pritožbi,
* vzorec pogodbe.

Razpisno dokumentacijo si lahko predlagatelji natisnejo tudi s spletne strani občine. <https://www.radlje.si/javni-razpis-in-natecaj>.

**10. Oddaja in dostava predlogov:**

Vloga mora biti izpolnjena na ustreznih razpisnih obrazcih in mora vsebovati vse obvezne priloge in podatke, določene v razpisni dokumentaciji.

V primeru nepopolne vloge bo ponudnik v osmih dneh pozvan k dopolnitvi. V kolikor v predpisanem roku predlagatelj vloge ne bo dopolnil, se le ta izloči iz nadaljnje obravnave.

Vloga mora biti predložena v zaprti kuverti ter vidno označena s pripisom **»Ponudba - NE ODPIRAJ« ter z označbo »Javni poziv – založništvo, nakup opreme ter prevozi 2024«** na naslov: Občina Radlje ob Dravi, Mariborska cesta 7, Radlje ob Dravi.

Nepravilno opremljene kuverte bodo izločene.

Vloge se lahko v razpisnem roku oddajo osebno v sprejemni pisarni naročnika ali priporočeno po pošti. Oddaja vloge pomeni, da se predlagatelj strinja z vsemi pogoji in kriteriji tega poziva.

Na hrbtni strani ovojnice morata biti napisana ime in naslov prijavitelja.

Nepravilno opremljene kuverte bodo izločene.

**11. Razpisna dokumentacija je dostopna na spletni strani občine:**

<http://www.radlje.si/razpisi-in-natecaji>.

Kontaktna oseba za dodatne informacije: mag. Marija Vrhovnik Čas, Vodja urada župana, za finance in proračun, tel. št.: 02 88 79 631; e-pošta: marija.vrhovnik@radlje.si

**12. Odpiranje vlog in obveščanje in izboru:**

Naročnik bo vloge odpiral sproti, do razdelitve razpoložljivih sredstev, glede na vrstni red prejema vlog in bo posameznega predlagatelja obvestil o podpori predlaganemu programu najkasneje v 30 dneh po oddaji popolne vloge. V primeru istočasno oddane vloge bodo upoštevana merila navedena v točki 7 tega razpisa.

**13.** Z izbranimi izvajalci bomo sklenili pogodbo o sofinanciranju.

**Številka: 6103-0002/2024**

**Datum: 23.5.2024-10**

**mag. Alan BUKOVNIK**

**župan Občine Radlje ob Dravi**

**Datum objave na spletni strani občine,** [**http://www.radlje.si**](http://www.radlje.si)

**28.5.2024**